**ԱՄՓՈՓԱԹԵՐԹ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՀԱՐԿԱՅԻՆ ՕՐԵՆՍԳՐՔՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱUԻՆ»**

**ՕՐԵՆՔԻ ՆԱԽԱԳԾԻ**

|  |  |
| --- | --- |
|  1. Արդարադատության նախարարություն | 05.08.2021թ.N 01/27.0.01/23575 |
| 1. «Հայաստանի Հանրապետության հարկային օրենսգրքում փոփոխություն կատարելու մասին» օրենքի նախագծի 1-ին հոդվածում վկայակոչված օրենսգրքի լրիվ անվանումն անհրաժեշտ է համապատասխանեցնել «Նորմատիվ իրավական ակտերի մասին» օրենքի 18-րդ հոդվածի 5-րդ մասի պահանջներին, համաձայն որոնց՝ Սահմանադրական օրենք չհանդիսացող օրենսգրքի լրիվ անվանումը հիշատակելիս հետևյալ հաջորդականությամբ ներառվում են օրենքի ընդունման տարին, ամիսը (տառերով), ամսաթիվը, օրենսգրքի վերնագիրը և «օրենսգիրք» բառը, եթե վերնագիրը չի ներառում այն: | Ընդունվել էՆախագծում կատարվել է համապատասխան փոփոխություն։ |
| 2. Ֆինանսների նախարարություն | 01.07.2021թ.N 01/2-3/9883 |
| 1. Նախագծով առաջարկվող՝ Հայաստանի Հանրապետություն ներմուծումն արգելված օզոնաքայքայիչ որոշ նյութեր Օրենսգրքի 171-րդ հոդվածի 1-ին մասի աղյուսակից հանելու առաջարկության վերաբերյալ հայտնում ենք, որ այդ դեպքում կստացվի, որ Հայաստանի Հանրապետությունում այդ նյութերի արտադրության դեպքում նույնպես բնապահպանական հարկ չի գանձվելու, մինչդեռ հայտնի չէ՝ արդյո՞ք այդ նյութերը Հայաստանի Հանրապետությունում արտադրվում են, թե՞ ոչ, կամ ո՞րն է երաշխիքը, որ ապագայում չեն արտադրվի: Այս առումով, հայտնում ենք, որ առաջարկությունը լրացուցիչ քննարկման կարիք ունի: | Չի ընդունվել«Օզոնային շերտի պահպանության մասին» օրենքի 6-րդ հոդվածի 1-ին մասի 1-ին կետի համաձայն՝ Հայաստանի Հանրապետությունում արգելվում է օզոնային շերտը քայքայող նյութերի արտադրությունը։ |
| 2. Նախագծով առաջարկվում է Օրենսգրքի 171-րդ հոդվածի 1-ին մասի աղյուսակից հանել կինո և ֆոտոժապավեններ համարվող ապրանքները: Այս առումով, հայտնում ենք, որ պարզ չեն առաջարկության հիմնավորումները և նպատակադրումը՝ հաշվի առնելով այն, որ նախագծի ընդունման հիմնավորմամբ այս մասով տեղեկատվություն ներկայացված չէ: | Ընդունվել էՆշված ապրանքատեսակները ներառվել են Օրենսգրքի 171-րդ հոդվածի 1-ին մասի աղյուսակում։ |
| 3. Առաջարկում ենք նախագծի 1-ին հոդվածով խմբագրվող՝ Օրենսգրքի 171-րդ հոդվածի 1-ին մասի աղյուսակում 8507 80 000 0 ծածկագրով (մարտկոցներ այլ) ապրանքների մասով նույնպես սահմանել դրույքաչափ, քանի որ աղյուսակում նշյալ ապրանքների մասով դրույքաչափ սահմանված չէ: | Ընդունվել էՆախագծում կատարվել են համապատասխան շտկումներ։ |
| 4. Նախագծի ընդունման հիմնավորման մեջ նշված է, որ 2019-2020 թվականների ընթացքում Հայաստանի Հանրապետություն ներմուծված մոտ 175 տոննա օզոնաքայքայիչ նյութերի և ֆտորացված այլ գազերի (հիդրոֆտորածխածիններ) մաքսային արժեքը կազմել է 294.145.910 դրամ, հետևաբար նախագծի ընդունման արդյունքում կառաջանա պետական բյուջեի եկամտային մասի ավելացում՝ տարեկան մոտ 6.000.000 դրամով։Այս կապակցությամբ, հայտնում ենք, որ պարզ չէ վերոնշյալ 6 մլն․ դրամի հաշվարկման մեթոդաբանությունը, քանի որ պետական բյուջեի եկամուտների աճի վերաբերյալ ներկայացված գնահատականը կկազմեր 6 մլն դրամ, եթե ինչպես 2019 թվականին, այնպես էլ 2020 թվականին ներմուծված լինեին 294.145.910 դրամ մաքսային արժեքով օզոնաքայքայիչ նյութեր և ֆտորացված այլ գազեր (հիդրոֆտորածխածիններ), մինչդեռ ներկայացված տեղեկատվության համաձայն՝ նշյալ մաքսային արժեքով ապրանքները ներմուծվել են 2019-2020 թվականների ընթացքում:Հաշվի առնելով վերոգրյալը՝ առաջարկում ենք շտկել վերոնշյալ հաշվարկը: | Ընդունվել էՆախագծի հիմնավորման մեջ կատարվել է համապատասխան շտկում։ |
| 5. Նախագծի 2-րդ հոդվածի համաձայն՝ նույն օրենքն ուժի մեջ է մտնում պաշտոնական հրապարակման օրվան հաջորդող տասներորդ օրը:Այս առումով, հայտնում ենք, որ Օրենսգրքի 2-րդ հոդվածի 5-րդ մասի համաձայն՝ Օրենսգրքով նոր տեսակի հարկի կամ վճարի սահմանում, հարկի կամ Օրենսգրքով սահմանված վճարի դրույքաչափի բարձրացում նախատեսող Հայաստանի Հանրապետության օրենքները կամ Հայաստանի Հանրապետության օրենքների նման դրույթները կարող են ուժի մեջ մտնել այդ օրենքների ընդունման օրը ներառող հարկային տարվան հաջորդող հարկային տարվա սկզբից, բայց ոչ շուտ, քան այդ օրենքների պաշտոնական հրապարակման օրը ներառող ամսվան հաջորդող յոթերորդ ամսվա սկզբից:Հաշվի առնելով վերոգրյալը՝ առաջարկում ենք խմբագրել նախագծի ուժի մեջ մտնելու ժամկետը: | Ընդունվել էՆախագծի ուժի մեջ մտնելու ժամկետը է սահմանվել 2023 թվականի հունվարի 1-ը։ |
| 6. Տարընթերցումներից և տարընկալումներից խուսափելու նպատակով առաջարկում ենք նախագծի 1-ին հոդվածով խմբագրվող՝ Օրենսգրքի 171-րդ հոդվածի 1-ին մասի աղյուսակում յուրաքանչյուր ծածկագիրը և այդ ծածկագրին դասվող ապրանքների անվանումները սահմանել առանձին տողով: Մասնավորապես, խոսքը վերաբերում է աղյուսակի 1-ին, 2-րդ և 7-րդ տողերով սահմանվող ծածկագրերը և ապրանքների անվանումներն առանձին տողերով սահմանելուն: | Ընդունվել էՆախագծում կատարվել են համապատասխան փոփոխություններ։ |
| 3. Տարածքային կառավարման և ենթակառուցվածքների նախարարություն | 14.06.2021թ.N ՍՊ/22.4/14849 |
| 1. Առաջարկություններ և դիտողություններ չկան |  |
| 4. Էկոնոմիկայի նախարարություն | 17.06.2021թ.N 01/8559 |
| 1. Առաջարկություններ և դիտողություններ չկան |  |
| 5. Առողջապահության նախարարություն | 11.06.2021թ.N ԱԱ/04/12368 |
| 1. Առաջարկություններ և դիտողություններ չկան |  |
| 6. Պետական եկամուտների կոմիտե | 16.06.2021թ.N 01/3-3/36726 |
| 1. Ներկայացված նախագծի շուրջ կայացվել է աշխատանքային քննարկում, որի շրջանակում նախագծի վերաբերյալ ներկայացվել են առաջարկություններ։ Տեղեկացնում ենք, որ նախագծի վերաբերյալ դիրքորոշում կարող ենք հայտնել՝ աշխատանքային քննարկման արդյունքում արված առաջարկությունների հիման վրա օրենքի նախագիծը լրամշակվելու դեպքում։ Միաժամանակ, հայտնում ենք մեր պատրաստակամությունը մասնակցել նախագծի լրամշակման անհրաժեշտ քննարկումներին։ | Ընդունվել էԱշխատանքային քննարկման արդյունքում արված առաջարկությունների հիման վրա նախագծում կատարվել են համապատասխան փոփոխություններ։ |
| 2. Տեղեկացնում ենք նաև, որ նախագծով առաջարկվող փոփոխությունների մասով անհրաժեշտ կլինի երկու ամիս՝ ծրագրավորման աշխատանքներն իրականացնելու համար։ | Ընդունվել էՆախագծի ուժի մեջ մտնելու ժամկետը է սահմանվել 2023 թվականի հունվարի 1-ը։ |